કોઈ પણ ઉદ્યોગસાહસિક પોતાના વેપારની શરૂઆત ઢંગધડા વિના નથી કરતો. તેને ખબર હોય છે કે તેણે આખા દિવસમાં શું કરવાનું છે. તેની પાસે નાના સમય માટેની યોજનાઓ અને લાંબા સમય માટેનાં લક્ષ્યાંકો વિશેની જાણકારી હોય છે. તેને પૂરાં કરવા માટે તે નિષ્ઠાપૂર્વક પોતાનાં કામમાં જોડાઈ જાય છે. મોટાભાગના ઉદ્યોગસાહસિકો આખા દિવસનાં કામોની યાદી બનાવી લે છે. અને ગત અઠવાડિયે કરેલાં કામોની ફરીથી માહિતી મેળવે છે. એટલું જ નહીં સૂતાં પહેલાં આગલા દિવસે કરવાનાં કામોની યોજના ઘડી કાઢે છે. તેથી તેઓ નક્કી કરી લે છે કે સવારે તેમણે ક્યારે ઉઠવાનું છે.